ജില്ലാതല ഉദ്ഘാടനം കളക്ടറേറ്റില് തൊടുപുഴ: പട്ടയമേളയുടെ ജില്ലാതല ഉദ്ഘാടനം ഇന്ന് നടക്കും. കുയിലിമല കളക്ടറേറ്റ് കോണ്ഫറന്സ് ഹാളില് രാവിലെ 11.30ന് സംസ്ഥാനതല ഉദ്ഘാടന പരിപാടിക്കു ശേഷം ചേരുന്ന ചടങ്ങില് മന്ത്രി റോഷി അഗസ്റ്റിന് പട്ടയമേള ഉദ്ഘാടനം ചെയ്യും. ഡീന് കുര്യാക്കോസ് എംപി അധ്യക്ഷത വഹിക്കും. ജില്ലാതല ചടങ്ങിനോടനുബന്ധിച്ച് ഇടുക്കി, തൊടുപുഴ താലൂക്കുകള്, കട്ടപ്പന, മുരിക്കാശേരി എല്എ ഓഫീസുകള് എന്നിവിടങ്ങളിലും പട്ടയവിതരണ മേള നടക്കും. ജില്ലയിലെ വിവിധ പട്ടയ വിതരണ ഓഫീസുകള് മുഖാന്തിരം വിവിധ ഭൂമി പതിവു ചട്ടങ്ങള് പ്രകാരം 2423 കുടുംബങ്ങള്ക്കാണ് പട്ടയം നല്കുന്നത്. 1964ലെ ഭൂമി പതിവു ചട്ടങ്ങള് 1813, 1993ലെ പ്രത്യേക ഭൂമി പതിവു ചട്ടങ്ങള് 393, എല്റ്റി ക്രയസര്ട്ടിഫിക്കറ്റ് 25, മുനിസിപ്പല് ചട്ടങ്ങള് 3, വനാവകാശ രേഖ 158, ഹൈറേഞ്ച് കോളനൈസേഷന് സ്കീം 31 എന്നിങ്ങനെയാണ് പട്ടയങ്ങള് വിതരണം വിതരണം ചെയ്യുന്നത്.